CELEX: 32020R2192
Language: hr
Date: 2020-12-07 00:00:00
Title: Delegirana uredba Komisije (EU) 2020/2192 оd 7. prosinca 2020. o izmjeni Priloga II. Uredbi (EZ) br. 853/2004 Europskog parlamenta i Vijeća u pogledu identifikacijske oznake koju treba upotrebljavati za određene proizvode životinjskog podrijetla u Ujedinjenoj Kraljevini u odnosu na Sjevernu Irsku (Tekst značajan za EGP)

23.12.2020   
               
               
                  HR
               
               
                  Službeni list Europske unije
               
               
                  L 434/10
               
            
         DELEGIRANA UREDBA KOMISIJE (EU) 2020/2192
         оd 7. prosinca 2020.
         o izmjeni Priloga II. Uredbi (EZ) br. 853/2004 Europskog parlamenta i Vijeća u pogledu identifikacijske oznake koju treba upotrebljavati za određene proizvode životinjskog podrijetla u Ujedinjenoj Kraljevini u odnosu na Sjevernu Irsku
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EZ) br. 853/2004 Europskog parlamenta i Vijeća od 29. travnja 2004. o utvrđivanju određenih higijenskih pravila za hranu životinjskog podrijetla (1), a posebno njezin članak 10. stavak 1.,
         budući da:
         
                     (1)
                  
                  
                     Uredbom (EZ) br. 853/2004 utvrđuju se određena higijenska pravila za hranu životinjskog podrijetla kojih se moraju pridržavati subjekti u poslovanju s hranom. Konkretno, u Prilogu II. Uredbi (EZ) br. 853/2004 utvrđeni su zahtjevi za identifikacijsku oznaku koju subjekti u poslovanju s hranom trebaju staviti na određene proizvode životinjskog podrijetla, uključujući zahtjeve za šifre zemalja koje trebaju upotrebljavati države članice i treće zemlje.
                  
               
                     (2)
                  
                  
                     U skladu sa Sporazumom o povlačenju Ujedinjene Kraljevine Velike Britanije i Sjeverne Irske iz Europske unije i Europske zajednice za atomsku energiju (Sporazum o povlačenju), a posebno člankom 5. stavkom 4. Protokola o Irskoj/Sjevernoj Irskoj u vezi s Prilogom 2. tom protokolu, Uredba (EZ) br. 853/2004 i akti Komisije koji se na njoj temelje i dalje će se primjenjivati na Ujedinjenu Kraljevinu i u Ujedinjenoj Kraljevini u odnosu na Sjevernu Irsku nakon isteka prijelaznog razdoblja. Zbog toga je potrebno izmijeniti zahtjeve utvrđene u Prilogu II. toj uredbi koji se odnose na identifikacijsku oznaku koju bi trebalo upotrebljavati u Ujedinjenoj Kraljevini u odnosu na Sjevernu Irsku.
                  
               
                     (3)
                  
                  
                     Prilog II. Uredbi (EZ) br. 853/2004 trebalo bi stoga na odgovarajući način izmijeniti.
                  
               
                     (4)
                  
                  
                     Budući da prijelazno razdoblje predviđeno u Sporazumu o povlačenju završava 31. prosinca 2020., ova bi se Uredba trebala primjenjivati od 1. siječnja 2021.,
                  
               DONIJELA JE OVU UREDBU:
         
            Članak 1.
            Prilog II. Uredbi (EZ) br. 853/2004 mijenja se u skladu s Prilogom ovoj Uredbi.
         
         
            Članak 2.
            Ova Uredba stupa na snagu trećeg dana od dana objave u Službenom listu Europske unije.
            Primjenjuje se od 1. siječnja 2021.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 7. prosinca 2020.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 139, 30.4.2004., str. 55.
         
      
      
         
            PRILOG
            U Prilogu II. Uredbi (EZ) br. 853/2004 u odjeljku I. dijelu B točki 6. drugi podstavak zamjenjuje se sljedećim:
            
               „Međutim, ako je riječ o državama članicama (*1), te šifre su BE, BG, CZ, DK, DE, EE, GR, ES, FR, HR, IE, IT, CY, LV, LT, LU, HU, MT, NL, AT, PL, PT, SI, SK, FI, RO, SE i UK(NI).
            
            
               (*1)  U skladu sa Sporazumom o povlačenju Ujedinjene Kraljevine Velike Britanije i Sjeverne Irske iz Europske unije i Europske zajednice za atomsku energiju, a posebno s člankom 5. stavkom 4. Protokola o Irskoj/Sjevernoj Irskoj u vezi s Prilogom 2. tom protokolu, za potrebe ovog Priloga upućivanja na države članice uključuju Ujedinjenu Kraljevinu u vezi sa Sjevernom Irskom.””